**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottságának 2022. szeptember 26-i ülésére**

**Javaslat jótékonysági koncert támogatásával kapcsolatos döntés meghozatalára**

A Rotary Club Szombathely (a továbbiakban: Szervezet) azzal a kéréssel fordult a Tisztelt Bizottsághoz, hogy a 2022. október 14. napján megrendezésre kerülő Roby Lakatos jótékonysági koncertet 100 ezer forint összeggel támogassa. A rendezvény összköltsége 600 ezer forint, a Szervezet a hangosítás felének finanszírozására kéri a támogatást. A Szervezetnek a rendezvényen vásárolható támogatói jegyekből bevétele fog származni, amelyet teljes egészében az állami gondozásban élő gyermekek mentorprogramjára fordít majd.

Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII. 4.) önkormányzati rendelete 4.§ (11) bekezdése értelmében a támogatási kérelem célján, összegén, rendezvény esetében megvalósulásának időpontján túl tájékoztatni kell a döntéshozót a döntés alapjául szolgáló költségvetési előirányzat kihasználtságáról, a tárgyévben egyéb bizottságokhoz benyújtott kérelmei tárgyáról, összegéről; a tárgyévben az Önkormányzattól kért és kapott támogatások céljáról, összegéről; továbbá arról, hogy a meglévő elszámolási kötelezettségének eleget tett-e a szervezet.

Tájékoztatom a Tisztelt Bizottságot, hogy a Szervezet 2021. évben kapott támogatásaival határidőben elszámolt, tárgyévben egyéb támogatási kérelmet nem nyújtott be Önkormányzatunkhoz. Az önkormányzat 2022. évi költségvetéséről szóló önkormányzati rendelet 9. mellékletében található Kulturális és Civil Alap tételsoron 12.811.113,- forint előirányzat áll a Bizottság rendelkezésére.

Kérem a Tisztelt Bizottságot, hogy az előterjesztést megtárgyalni, és a támogatási kérelemről álláspontját kialakítani szíveskedjék.

Szombathely, 2022. szeptember „ ”

**/: Horváth Soma :/**

**HATÁROZATI JAVASLAT**

**…./2022. (IX.26.) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat jótékonysági koncert támogatásával kapcsolatos döntés meghozatalára” című előterjesztést megtárgyalta, és az önkormányzat 2022. évi költéségvetéséről szóló 2/2022. (III.1.) önkormányzati rendelet 11.§ (6) bekezdés i) pontja alapján úgy döntött, hogy a Rotary Club Szombathely kérelmét –a Roby Lakatos jótékonysági koncertet - a Kulturális és Civil Alap elnevezésű tételsor terhére ………… forint összeggel támogatja.

**Felelős:** Putz Attila, a Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** 2022. október 14.